stanford-oval/wikipedia huggingface dataset:
Lærdalsfjorden

| Lærdalsfjorden |
| --- | --- |

Sijainti:  Sogn ja Fjordane,  Norja
Päävuono:  Sognevuono
Merialue:  Atlantin valtameri
Lærdalsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu kokonaan Lærdalin kunnan alueelle.
Vuonon päädyssä sijaitsee Lærdalsøyrin kylä, josta hieman etelään päin sijaitsee maailman pisin maantietunneli, Lærdalstunnelen.
Långö

Långö tai Långön on usean saaren ja paikan nimi. Alla muutamia:
Långö, kylä Kokkolassa
Långö, saari Paraisten Houtskarilla
Långön, saari Taalintehtaan edustalla Kemiönsaaren kunnassa
Långön, saari Kemiönsaaren Hiittisillä
Långön, saari Degerön itäpuolella Raaseporissa
Långön, saari Pyhtäällä
Långö, saari Ruotsin Karlskronassa
Långön, saari Ruotsin Hotingissa
Långön, saari Ruotsin Luleåssa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Långö”, voi hakea sivunnimihaulla, laajalla sivunnimihaulla tai tekstihaulla.
Lyle Odelein

| Lyle Odelein> Henkilötiedot |
| --- | --- |
Syntynyt: 21. heinäkuuta 1968 Quill Lake, Saskatchewan
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  91 kg
Pelaajaura
Pääsarjaura:  1989–2006
Seurat:  Montreal Canadiens New Jersey Devils Phoenix Coyotes Columbus Blue Jackets Chicago Blackhawks Dallas Stars Florida Panthers Pittsburgh Penguins
NHL-varaus:  141. varaus, 1986 Montreal Canadiens
Lyle Theodore Odelein (s. 21. heinäkuuta 1968 Saskatchewan, Kanada) on entinen kanadalainen jääkiekkoilija. Puolustajana pelannut Odelein pelasi NHL:ssä kaikkiaan kahdeksassa joukkueessa yhteensä 1 056 runkosarjaottelussa, joissa kertyi 2 316 jäähyminuuttia. 200 minuutin raja ylittyi viitenä kautena. NHL:n pudotuspeliotteluja Odelein pelasi 11 kautena, ja pelejä niissä kertyi 86 kappaletta. Odelein voitti Stanley Cupin Montreal Canadiensissa kaudella 1992–1993.
Ura > Ura alkaa Montrealissa

Montreal varasi Odeleinin vuoden 1986 varaustilaisuuden seitsemännellä kierroksella numerolla 141. NHL-uransa Odelein aloitti Montrealissa kaudella 1989–1990, jolloin hän pelasi kahdeksassa ottelussa. Joukkueen vakiokokoonpanoon hän nousi seuraavalla kaudella ja pelasi Montrealissa kuusi täyttä kautta vuoteen 1996. Vuonna 1993 Montreal voitti Stanley Cupin.
Ura > Muihin joukkueisiin

Kaudeksi 1996–1997 Odelein siirtyi New Jersey Devilsiin vaihtokaupassa laitahyökkääjä Stéphane Richeriin. Devilsissä Odelein pelasi kolme täyttä kautta, ja kesken kauden 1999–2000 hän siirtyi Phoenix Coyotesiin. Vaihtokaupassa Phoenixista Devilsiin siirtyi puolustaja Deron Quint ja kolmannen kierroksen varausoikeus.
Kaudella 2000–2001 Odelein pelasi NHL:ssä uutena joukkueena aloittaneessa Columbus Blue Jacketsissa, jonka kapteeniksi hänet nimettiin. Odelein toimi joukkueen kapteenina myös seuraavalla kaudella, kunnes hänet kesken kauden myytiin Chicago Blackhawksiin. Uran loppupuolella joukkueet vaihtuivat nopeammin. Odelein pelasi vielä Dallas Starsissa, Florida Panthersissa ja Pittsburgh Penguinsissa, mutta jokaisessa enintään yhden kokonaisen kauden. Odelein lopetti jääkiekkouransa keväällä 2006.
Lyle Odelein on jääkiekkoilija Selmar Odeleinin veli.
Lætitia Sadier

Lætitia Sadier
Lætitia Sadier (s. 6. toukokuuta 1968) on ranskalaissyntyinen rock-muusikko. Hän on tullut tunnetuksi Lontoossa vuonna 1990 perustetun Stereolab-yhtyeen laulajana ja yhtenä alkuperäisjäsenistä. Hän vaikuttaa yhtyeessä yhä.
Sadier syntyi Ranskassa ja tapasi tulevan yhtyetoverinsa Tim Ganen Lontoossa 1980-luvun lopulla. Laulamisen ohella Sadier soittaa myös ainakin kosketinsoittimia, lyömäsoittimia, kitaraa ja vaskia.
Sadier on lisäksi laulanut mm. taustat Blurin listahittiin "To the End" (1994), kertosäkeen Commonin kappaleella "New Wave" sekä lauluosuudet Sigmatropicin kappaleella "Haiku One". Sadierilla ja Ganella on vuonna 1998 syntynyt lapsi Alex.
Lerche

Lerche voi tarkoittaa seuraavia:
Sukunimenä

Arnfried Lerche (s. 1952), saksalainen näyttelijä
Doris Lerche (s. 1945), saksalainen sarjakuvapiirtäjä, kirjailija ja näyttelijä
Fredrik Lerche (1828–1899), suomalainen senaattori, todellinen valtioneuvos ja Suomen kenraalikuvernöörin kanslian johtaja
Julius Lerche (1836–1914), saksalainen juristi ja valtiopäivämies
Leopold Lerche (1877–1927), suomalainen liikemies
Nils Lerche (1905–1986), säveltäjä, Leopold Lerchen poika
Pauliina Lerche, o.s. Luukkanen (s. 1974), suomalainen muusikko
Peter Lerche (s. 1954), suomalainen kitaristi, säveltäjä, sovittaja ja tuottaja
Sondre Lerche (s. 1982), norjalainen laulaja, lauluntekijä ja kitaristi
Vincent Stoltenberg Lerche (1837–1892), norjalainen taidemaalari
Muita merkityksiä

Heinkel II ”Lerche”, Saksassa toisen maailmansodan aikana suunniteltu sotilaslentokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lerche”, voi hakea sivunnimihaulla, laajalla sivunnimihaulla tai tekstihaulla.
Lumilinna

Lumilinna voi tarkoittaa ainakin seuraavia asioita:
lumilinna, lumesta tehty linnamainen rakennelma
Lumilinna, Kemin nähtävyys
Lumilinna, Lumijoen kunnantalo
Lumilinna, Tampereella sijaitseva rakennus
Lumilinna, lyhytelokuva, joka voitti Montreux'n Kultaisen ruusun vuonna 1965
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lumilinna”, voi hakea sivunnimihaulla, laajalla sivunnimihaulla tai tekstihaulla.
Lävikkö

Muovilävikkö, jossa rakomaisia reikiä.
Perinteinen emaloitu lävikkö.
Hätätilassa lävikkönä voi käyttää mitä tahansa verkkomaista tai rei’itettyä esinettä, kuten Jack Lemmonin esittämä hahmo tennismailaa komediassa Poikamiesboksi.
Lävikkö on reikiä täynnä oleva kulhon kaltainen keittiöväline, jonka avulla huuhdellaan vihanneksia ja salaatinlehtiä juoksevan veden alla tai valutetaan keitinvesi pois pastasta. Lävikkö muistuttaa siivilää, mutta lävikön reiät ovat yleensä isompia ja niitä on vähemmän kuin siivilässä. Tavallisesti lävikössä on siivilän tapaan pitkä varsi ja sen vastakkaisella puolella kahva tai koukkumaiset pidikkeet, joiden avulla lävikkö pysyy läpimitaltaan sitä isomman astian laidan varassa. Toisessa lävikkötyyppissä on jalat, joiden avulla se pysyy pystyssä esimerkiksi tiskialtaan pohjalla. Aiemmin läviköt olivat pinnaltaan emaloituja metalliesineitä, mutta nykyään niitä tehdään myös pellistä, alumiinista ja muovista.
Läviköksi kutsutaan joskus myös muita rei’itettyjä kulhomaisia esineitä, kuten kerroskattilan höyrytysosaa, vihannesten keittokoria tai uppopaistokoria.
Aiheesta muualla

Kuvia tai muita tiedostoja aiheesta Lävikkö Wikimedia Commonsissa
Luettelo Barletta-Andria-Tranin maakunnan kunnista

Tämä on luettelo Italian Barletta-Andria-Tranin maakunnan kunnista.
| Istat-koodi | Kunta | Asukasluku (2021) |
| --- | --- | --- |
| 110001 | Andria | 97 489 |
| 110002 | Barletta | 92 787 |
| 110003 | Bisceglie | 53 934 |
| 110004 | Canosa di Puglia | 28 422 |
| 110005 | Margherita di Savoia | 11 371 |
| 110006 | Minervino Murge | 8 390 |
| 110007 | San Ferdinando di Puglia | 13 734 |
| 110008 | Spinazzola | 6 115 |
| 110009 | Trani | 54 848 |
| 110010 | Trinitapoli | 14 001 |
|  | Yhteensä | 381 091 |
Legio X Gemina

Legio X Gemina (suom. kaksoslegioona) oli roomalainen legioona. Sen tunnus oli härkä.
Historia > Ensimmäinen vuosisata eaa.

Kymmenes legioona oli yksi vanhimmista Rooman armeijan legioonista ja se otti osaa moniin Julius Caesarin käymiin taisteluihin galleja ja Pompeiuksen joukkoja vastaan. Se oli yksi Caesarin suosikkilegioonista ja sitä saatettiin kutsua nimellä Equestris (suom. ratsastava), sillä Caesarin mukaan hän käytti legioonan sotilaita myös ratsuväkenä. Caesarin kuoleman jälkeen X Equestris taisteli muun muassa Filippoissa ja Marcus Antoniuksen mukana Parthiassa ja Armeniassa. Aktionin taistelun jälkeen vuonna 31 eaa. Augustus sijoitti legioonan sotilaat Patrakseen, Kreikkaan. Legioona kuitenkin kapinoi, jolloin se menetti rangaistukseksi Equestris -nimensä. Legioonaan liitettiin toisia yksiköitä muista legioonista ja se perustettiin uudelleen nimellä Legio X Gemina. Tämän jälkeen Augustus lähetti legioonan Petavoniumiin, Hispania Tarraconensikseen, missä se otti osaa kantabriaanisotaan.
Historia > Flaviusten dynastia

Noin vuonna 63 X Gemina siirrettiin Carnuntumiin, Pannoniaan ja vuonna 68 tai 69 legioona lähetettiin takaisin Hispaniaan. X Gemina siirrettiin kuitenkin jo vuonna 70 keisari Vespasianuksen käskystä Germania Inferiorin provinssiin taistelemaan kapinoivia bataaveja vastaan. Kapinan kukistumisen jälkeen legioona asettui Hunerbergiin, lähelle Noviomagusta. X Gemina pysyi alueella monta vuotta, jona aikana sen sotilaat osallistuivat useisiin rakennushankkeisiin sekä kaivostoimintaan.
Vuonna 89 Germania Superiorin maaherra, Lucius Antonius Saturninus kapinoi keisari Domitianusta vastaan. Legio X Gemina lähetettiin tällöin yhdessä I Minervian, VI Victrixin, ja XXI Primigenian kanssa Saturninuksen joukkoja vastaan kukistaen kapinan. Tämän johdosta legioonat saivat arvonimen Pia Fidelis Domitiana (suom. Domitianukselle uskollinen ja luotettava). Tittelistä pudotettiin kuitenkin Domitianuksen nimi pois keisarin murhan jälkeen.
Historia > 100-luku

Vuonna 98 keisari Trajanus määräsi Reinin alueella olevien linnoitusten jälleenrakentamisen johon X Gemina todennäköisesti osallistui. Legioona siirrettiin Aquincumiin, Pannoniaan vuonna 103 ja noin vuonna 114 se siirrettiin Vindobonaan. Nämä joukkojen siirrot saattavat liittyä jotenkin Trajanuksen käymiin Daakian sotiin vuosina 101–102 ja 105–106, mutta asiasta ei ole varmuutta. Erään piirtokirjoituksen mukaan X Gemina oli osa Legio I Minervian ja VI Victrixin muodostamaa taisteluosastoa Reinin rajalla.
Hadrianuksen aikana legioonan joukko-osasto otti osaa toiseen juutalaissotaan vuosina 132-135. Seuraavina vuosina samanlaisia osastoja lähetettiin Mauretaniaan Antoninus Piuksen aikana sekä myöhemmin itään osallistumaan Lucius Veruksen Parthian sotaan. Marcus Aureliuksen aikana legioona taisteli kvadeja vastaan.
Vuoden 193 sisällissodassa X Gemina tuki Septimius Severusta ja ilmeisesti eräs legioonan joukko-osasto lähettiin Syyriaan Pescennius Nigerin joukkoja vastaan, mutta se saattoi osallistua myös sotaan parthialaisia vastaan. Severuksen aikana useita legioonan sotilaita liittyi pretoriaanikaartiin Roomassa.
Historia > 200-luku ja myöhemmät vuodet

200-luvulla Legio X Gemina sai useita arvonimiä ajan keisareilta, mikä viittaa siihen että legioona tuki näitä. Caracalla tai Elagabalus kunnioittivat legioonaa arvonimellä Antoniniana. Maximinus Thraxin aikana legioona saattoi sotia Daakiassa ja Germaniassa ja legioona saattoi saada lisänimen Maximiana. Gordianus III ja Decius kunnioittivat myös X Geminaa omilla arvonimillään (Gordiana ja Deciana). 260-luvulla legioona tuki keisari Gallienusta sodassa Postumusta vastaan, mistä kertoo se että Gallienus antoi legioonalle arvonimen Pia VI Fidelis VI (suom. kuusi kertaa uskollinen ja kuusi kertaa luotettava). Keisari Carinus antoi myös legioonalle oman arvonimensä. (Cariniana). Myös lyhyen aikaa vuonna 276 hallinnut Florianus antoi ilmeisesti legioonalle myös Floriana -arvonimen, mutta ei tiedetä miksi kaukana Vähässä-Aasiassa ollut Florianus olisi antanut tämän arvonimen Tonavalla sijainneelle legioonalle.
400-luvun alussa X Gemina oli yhä Vindobonassa, jonka jälkeen se katoaa lähteistä.
Julius Caesar.
Roomalaisten legioonien sijainti vuonna 80. Legio X Gemina oli tuolloin Noviomaguksessa (4).
Rooman valtakunta vuonna 125, jolloin Legio X Gemina oli Vindobonassa, Pannonia Superiorin provinssissa Tonavan rajalla.
Lorenzo Minotti

| Henkilötiedot |
| --- | --- | --- |
Syntymäaika: 8. helmikuuta 1967 (ikä 57)
Syntymäpaikka: Cesena, Italia
Pelipaikka: Puolustaja
Seurat
| Vuodet | Seura | O (M) |
| 1985–1987 1987–1996 1996–1997 1997–2000 2000–2001 | Cesena Parma Cagliari Torino Treviso |  |
Maajoukkue
| 1994–1995 | Italia | 8 (0) |
Lorenzo Minotti (s. 8. helmikuuta 1967 Cesena, Italia) on italialainen entinen jalkapalloilija.
Ura

Minotti oli pelipaikaltaan puolustaja. Hän pelasi keskuspuolustajana tai liberona.
Minotti pelasi Italian maajoukkueessa vuosina 1994–1995 kahdeksan ottelua. Hän saavutti Italian riveissä MM-hopeaa vuonna 1994.
Minotti edusti seuratasolla pääosan urastaan Parmaa. Hän edusti seuraa Serie A:ssa vuosina 1990–1996 ja Serie B:ssä vuosina 1987–1990. Minotti toimi myös Parman kapteenina. Hän saavutti seuran riveissä muun muassa Cup-voittajien cupin ja UEFA Cupin voitot.
Minotti edusti seuratasolla lisäksi Cesenaa, Cagliaria, Torinoa ja Trevisoa. Hän edusti seuroja Serie A:ssa ja Serie B:ssä.
Saavutukset

Italian cup 1992
Cup-voittajien cup 1993
UEFA Cup 1995
UEFA Super Cup 1993
MM-hopea 1994
Italian joukkue – Jalkapallon MM-kilpailut 1994
1 Pagliuca |
2 Apolloni |
3 Benarrivo |
4 Costacurta |
5 Maldini |
6 Baresi |
7 Minotti |
8 Mussi |
9 Tassotti |
10 R. Baggio |
11 Albertini |
12 Marchegiani |
13 D. Baggio |
14 Berti |
15 Conte |
16 Donadoni |
17 Evani |
18 Casiraghi |
19 Massaro |
20 Signori |
21 Zola |
22 Bucci |
Valmentaja Sacchi
Luettelo eduskunnasta 2019 pudonneista kansanedustajista

Tämä on luettelo vaalikaudella 2015–2019 kansanedustajina olleista henkilöistä, jotka olivat ehdolla eduskuntavaaleissa 2019 mutta eivät tulleet valituiksi.
Loesje

Suomalainen Loesje-juliste
Loesje on kansainvälinen sananvapautta vaaliva organisaatio, joka perustettiin  Arnhemissa, Alankomaissa vuonna 1983. Järjestö kansainvälistyi vuonna 1989. Se on ottanut tehtäväkseen levittää luovuutta, positiivista kriittisyyttä, poliittisia ideoita, filosofisia pohdintoja ja ajatuksia ajankohtaisista aiheista julisteilla, joissa on lyhyitä ja iskeviä sloganeita. Julisteissa on allekirjoituksena fiktiivinen "Loesje", joka on hollantilainen tytön nimi.
Järjestön toiminnan laajuudesta ei ole tarkkoja tietoja, mutta se on aktiivinen yli 20 maassa. Kansainvälistä uutiskirjettä tilaa 200 ihmistä, ja hollantilaista 500.
Syyskuusta 2005 asti Loesjen keskuspaikka on ollut Berliinissä, josta järjestö organisoi useita tapahtumia ja projekteja ympäri maailman.
Aiheesta muualla

Wikimedia Commonsissa on kuvia tai muita tiedostoja aiheesta .
Loesjen kansainväliset sivut.
Loesje Suomessa (Arkistoitu – Internet Archive).
Jenni Halttu: Mysteerityttö kannustaa ajattelemaan (Arkistoitu – Internet Archive). Trombit.net 9.4.2010.
Aiheesta muualla > Sivuja maittain

Loesje Alankomaissa
Loesje Belgiassa
Loesje Kreikassa (Arkistoitu – Internet Archive)
Loesje Puolassa
Loesje Portugalissa (Arkistoitu – Internet Archive)
Loesje Ranskassa
Loesje Ruotsissa
Loesje Saksassa
Loesje Serbiassa (Arkistoitu – Internet Archive)
Loesje Sloveniassa (Arkistoitu – Internet Archive)
Loesje Venäjällä (Arkistoitu – Internet Archive)
Loesje Virossa (Arkistoitu – Internet Archive)
Luka Ilnytskyi

Luka Ilnytskyi (ukr. Лука Ільницький; 1844 – ?) oli ukrainalainen yhteisöjohtaja, kirjakauppias ja kustantaja. Hän oli 1870-luvulla Kiovan hromadan ja Venäjän keisarillisen maantieteellisen seuran lounaisosaston jäsen. Hän keräsi seuralle ukrainalaista kansanperinnettä ja etnografisia tietoja. Hän työskenteli 1871–1881 Kiovan vanhojen asiakirjojen keskusarkistossa. Hänellä oli Kiovassa kirjakauppa ja kustantamo, ja lyhyen vapauden aikana 1880-luvulla hän julkaisi Kiovan hromadalle useita ukrainalaisia teoksia, kuten kirjallisen kalenterin nimeltä Luna. Hän levitti ukrainalaista kirjallisuutta Galitsiassa ja Taka-Karpatiassa. Venäjän viranomaiset karkottivat hänet Siperiaan.
Lyle Mays (albumi)

| Lyle Mays Lyle Mays |
| --- | --- | --- |

Studioalbumin tiedot
 Äänitetty : 1985
 Studio : The Power Station, New York
 Julkaistu: 1986
 Tuottaja(t): Lyle Mays, Steven Cantor
 Tyylilaji: jazz, fuusiojazz
 Kesto: 48.20
 Levy-yhtiö: Geffen GED24097
Lyle Maysin muut julkaisut
|   | Lyle Mays 1986 | Street Dreams 1988 |
Lyle Mays on Pat Metheny Groupin kosketinsoittajan Lyle Maysin esikoisalbumi, joka julkaistiin vuonna 1986. Albumi nauhoitettiin The Power Stationilla New Yorkissa vuonna 1985. Siitä on tehty uudelleenjulkaisut vuosina 1993 ja 1998 sekä digitaalisessa formaatissa vuonna 2010.
Kappaleet

Kaikki sävellykset Lyle Mays.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Highland Aire | 7.04 |  |  |  |  |  |  |  |
| 2. | Teiko | 7.24 |  |  |  |  |  |  |  |
| 3. | Slink | 8.18 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Mirror of the Heart | 5.04 |  |  |  |  |  |  |  |
| 2. | Alaskan Suite: Northern Lights | 3.17 |  |  |  |  |  |  |  |
| 3. | Alaskan Suite: Invocation | 3.57 |  |  |  |  |  |  |  |
| 4. | Alaskan Suite: Ascent | 6.58 |  |  |  |  |  |  |  |
| 5. | Close to Home | 6.13 |  |  |  |  |  |  |  |
Muusikot ja muut tekijät

Lyle Mays – piano, syntetisaattori, autoharp
Alejandro N. Acuña – rummut
Billy Drewes – altto- ja sopraanosaksofonit
Bill Frisell – kitara
Marc Johnson – kontrabasso
Nana Vasconcelos – lyömäsoitin
Ted Jensen, Sterling Sound, New York – masterointi
Arvostelut

AllMusic:
Luka Grubor

| Mitalit> Miesten soutu.Maa:   Iso-Britannia. Olympialaiset  | Mitalit> Miesten soutu.Maa:   Iso-Britannia. Olympialaiset  | Mitalit> Miesten soutu.Maa:   Iso-Britannia. Olympialaiset  | Miesten soutu> Maa:   Iso-Britannia. |
| --- | --- | --- | --- |
|  Kultaa | Sydney 2000 | kahdeksikko |  |
Luka Grubor (s. 27. joulukuuta 1973 Zagreb, Jugoslavia) on kroatialais-brittiläinen kilpasoutaja. Hän voitti olympiakultaa Ison-Britannian kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla.
MINT (talous)

MINT-maat kartalla
MINT-maihin lukeutuvat Meksiko, Indonesia, Nigeria ja Turkki. Lyhenne muodostuu näiden maiden englanninkielisten nimien alkukirjaimista ja sitä on käytetty lähinnä kansainväliseen talouteen ja sijoittamiseen liittyvissä yhteyksissä. Lyhenteellä viitataan neljään väkiluvultaan suurimpaan sellaiseen niin sanottuihin Brics-maihin kuulumattomaan maahan, joiden painoarvon kansainvälisessä taloudessa oletetaan tulevaisuudessa huomattavasti nousevan.
Loftus Road

| Loftus Road> The Loft |
| --- | --- |

Rakennuksen tiedot
Sijainti:  Lontoo, Englanti
Koordinaatit:  51°30′33″N, 0°13′56″W
Rakennustyöt aloitettu:  1904
Avattu:  1904
Omistaja:  Queens Park Rangers FC
Katsojakapasiteetti
 18 360  
Lisää rakennusartikkeleitaArkkitehtuurin teemasivulla
Loftus Road on jalkapallostadion Shepherd's Bushin kaupunginosassa Lontoossa. Se toimii Englannin Championshipissä pelaavan Queens Park Rangersin kotistadionina. Stadionille mahtuu 18 360 katsojaa.
Aiheesta muualla

Kuvia tai muita tiedostoja aiheesta Loftus Road Wikimedia Commonsissa
Lämmin voileipä

Lämmin leipäpala.
Lämmin voileipä on mikroaaltouunissa, uunissa, leivänpaahtimessa tai leipägrillissä lämmitetty leipäpala, joka on päällystetty erilaisilla ruokalajikkeilla. Lämpimän leivän voi päällystää monella tavalla, esimerkiksi kasviksilla, lihalla, kanalla, kalalla tai juustolla.
Suomessa lämpimät voileivät tunnetaan yleisesti myös nimellä lämppärit. Yksi lämpimien voileipien klassikoista on havaijinleipä, joka käsittää perusmuodossaan ainakin kinkkuviipaleen ja ananasrenkaan.
Lämpimät voileivät olivat erityisen suosittuja 1980- ja 1990-luvuilla  
mikroaaltouunin   yleistyttyä suomalaiskodeissa.
Loftus Versfeld Stadium

| Loftus Versfeld Stadium> Loftus |
| --- | --- |

Rakennuksen tiedot
Sijainti:  Pretoria, Etelä-Afrikka
Koordinaatit:  25°45′11″S, 28°13′22″E
Avattu:  1906
Remontoitu:  2008
Kenttä:  Nurmi
Kustannukset:  14,2 miljoonaa euroa
Katsojakapasiteetti
 51 762 
Lisää rakennusartikkeleitaArkkitehtuurin teemasivulla
Loftus Versfeld Stadium on rugby- ja jalkapallostadion Pretorian kaupungissa Etelä-Afrikassa. Se toimii Bulls-rugbyjoukkueen kotikenttänä. Stadion sijaitsee 1 214 metrin korkeudella merenpinnasta.
Stadionilla pelattiin 1995 rugbyn maailmanmestaruuskilpailujen otteluita. Se on myös yksi 2010 jalkapallon maailmanmestaruuskilpailujen pelipaikoista. Muun muassa Robbie Williams ja Celine Dion ovat järjestäneet konsertteja Loftuksella.
Aiheesta muualla

Uusien stadionien esittely
Jalkapallon maailmanmestaruuskilpailujen 2010 stadionit
Ellis Park Stadium (Kapkaupunki) | Free State Stadium (Bloemfontein) | Green Point Stadium (Kapkaupunki) | Loftus Versfeld Stadium (Pretoria) | Mbombela Stadium (Nelspruit) | 
 Moses Mabhida Stadium (Durban) | Nelson Mandela Bay Stadium (Port Elizabeth) | Peter Mokaba Stadium (Polokwane) | Royal Bafokeng Stadium (Rustenburg) | Soccer City (Johannesburg)
Luka Ivanušec

Luka Ivanušec vuonna 2021.
Luka Ivanušec (s. 26. marraskuuta 1998 Varaždin) on kroatialainen jalkapalloilija. Hän on pelipaikaltaan hyökkäävä keskikenttäpelaaja. Hän edustaa Alankomaiden Eredivisiessä pelaavaa Feyenoordia.
Ivanušec pelasi ensimmäisen kerran kotimaansa pääsarjassa joulukuussa 2015 Lokomotivan joukkueessa. Seuraavalla kaudella hän pelasi jo 22 ottelua ja teki yhden maalin. Kaudella 2017–2018 hän pelasi 21 liigaottelua ja teki yhden maalin. Kaudella 2018–2019 hän pelasi 31 liigaottelua ja teki kuusi maalia. Kauden 2019–2020 hän aloitti vielä Lokomotivassa ja teki kolmessa liigaottelussa yhden maalin mutta elokuussa 2019 hän siirtyi saman kaupungin ykkösjoukkueeseen Dinamo Zagrebiin. Hän teki tuolla kaudella Dinamolle 24 liigaottelussa neljä maalia ja seuraavalla kaudella 30 liigaottelussa seitsemän maalia. Hän voitti molempina kausina Dinamossa Kroatian-mestaruuden ja jälkimmäisellä myös Kroatian cupin. Kaudella 2021–2022 hän pelasi 27 liigaottelua, joissa hän teki kolme maalia, ja seuraavalla kaudella 33 liigaottelua, joissa hän teki 12 maalia, ja molempina kausina hän voitti liigamestaruuden. Ivanušec pelasi Dinamo Zagrebin joukkueessa kymmenen Mestarien liigan ottelua, joissa hän teki yhden maalin, ja 16 Eurooppa-liigan ottelua, joissa hän teki kaksi maalia.
Ivanušec ehti pelata kauden 2023–2024 alussa vielä kolme Kroatian liigan ottelua, joissa hän teki yhden maalin, mutta elokuun 2023 lopulla hän siirtyi alankomaalaisseura Feyenoordiin. Hän pelasi kauden aikana 24 Eredivisie-ottelua, joissa hän teki kolme maalia. Feyenoordin voittamassa Alankomaiden cupissa hän pelasi kolme ottelua. Hän pelasi Mestarien liigassa viisi ja Eurooppa-liigassa kaksi ottelua.
Ivanušec pelasi alle 17-vuotiaiden MM-kilpailuissa 2015, alle 19-vuotiaiden EM-kilpailuissa 2016 ja alle 21-vuotiaiden EM-kilpailuissa 2019. Kroatian A-maajoukkueessa hän pelasi ensimmäisen ottelunsa tammikuussa 2017 Chileä vastaan ja teki toisessa maaottelussaan kolme päivää myöhemmin maalin Kiinaa vastaan. Kolmannen ja neljännen A-maaottelunsa hän pelasi kesäkuussa 2021 EM-kilpailujen alkulohko-otteluissa Tšekkiä ja Skotlantia vastaan, ja hän pelasi myös tappiollisessa neljännesvälieräottelussa Espanjaa vastaan. Vuoden 2021 lopulla hän pelasi viisi MM-karsintaottelua. Vuonna 2022 hän pelasi vain yhden maaottelun. Vuonna 2023 hän pelasi muun muassa Kansojen liigan lopputurnauksessa. Hän teki toisen A-maaottelumaalinsa syyskuussa 2023 EM-karsintaottelussa Latviaa vastaan. Hän on pelannut 4. kesäkuuta 2024 mennessä 20 A-maaottelua, joissa hän on ollut 11 kertaa avauskokoonpanossa.
Lämmin rintama

Lämpimän rintaman merkki sääkartalla
Lämpimän rintaman poikkileikkaus pilvityyppeineen.
Lämmin rintama on kapeahko rajavyöhyke lämpimän ja kylmemmän ilmamassan välillä, joka liikkuu siten, että lämmin ilma valtaa alaa kylmemmältä.
Leikkauspolitiikan vastainen liike

Leikkauspolitiikan vastaiseksi liikkeeksi (engl. Anti-austerity movement) kutsutaan vuosien 2008–2009 taantuman sekä vuonna 2010 alkaneen euroalueen velkakriisin jälkeen lähinnä Euroopan unionin alueella ja Pohjois-Amerikassa syntyneitä kansalaisliikkeitä, jotka vastustavat eri maiden hallitusten ajamaa leikkauspolitiikkaa ja talouskuria. Niiden toimintatavat ja organisoituminen vaihtelevat, osa liikkeistä nojaa toimintansa pelkästään ruohonjuuritason kansalaisaktivismiin, kun taas jotkut ovat järjestäytyneet jopa poliittisiksi puolueiksi.